Zenmai Zamurai

Ang Zenmai Zamurai () ay isang pambatang teleseryeng anime mula sa Hapón na ginawa ng tambalang Momoko Maruyama at Ryoutarou Kuwamoto sa ilalim ng pangalang  at prinodyus ng A-1 Pictures at Noside. Una itong ipinalabas sa NHK E mula Abril 2006 hanggang Pebrero 2009, at nagkaroon ng 215 episode na hinati sa tatlong season. Tipikal na limang minuto ang haba ng bawat episode nito. Simula sa ikalawang season nito, nagkaroon din ng mga episode na may sampung minutong haba. Umiikot ang kuwento ng serye sa titular na karakter nito, na naatasan ng Diyos ng Suwerte na labanan ang mga masasamang tao gamit ang kanyang espadang gawa sa dango, isang tradisyonal na panghimagas sa Hapon, bilang kapalit ng pagbuhay nito muli sa kanya.

Kuwento 
Nakasentro ang kuwento sa lungsod ng Karakuri Oedo (), isang alternatibong paglalarawan sa Tokyo kung hindi naganap ang modernisasyon noong panahong Meiji. Mahilig si Zennosuke sa dango, na umabot sa puntong nagnakaw siya nito mula sa isang tindahan. Nahulog siya sa isang balon at namatay. Binuhay siya ng diyos ng suwerte, at nilagay ang isang pihitan sa ulo niya. Kung pipihit ito, mamamatay si Zennosuke. Para mapigilan ito, kailangan niyang gumawa ng mga mabubuting gawain. Sinabi ng diyos kay Zennosuke na kung makakagawa siya ng 108 mabubuting gawain, makakalaya na siya mula sa kanya at makakabalik na siya sa pagiging tao. Binigay ng diyos sa kanya ang isang espadang gawa sa dango, at naging si Zenmai Zamurai. Ginagamit niya ang espada sa pamamagitan ng pagbigay sa mga masasamang tao ng dango na mula sa espada. Kapag kinain nila ito, nagiging masaya at mabait sila, nagsisisi sa mga masasamang ginawa nila, at nagiging mga mabubuting tao.

Tauhan 

Ang bida ng serye. Orihinal na kilala bilang si , mahilig siya sa dango. Isang araw, nagnakaw siya ng dango sa isang tindahan, at habang patakas, nahulog siya sa isang balon na ikinamatay niya. Gayunpaman, binuhay siya ng diyos ng suwerte, na may kondisyon. Ang pihitan niya sa ulo ay iikot kung gagawa siya ng masama. Mapipigilan niya lang ito kung gagawa siya ng mga mabubuting bagay. Dala-dala niya ang isang espadang gawa sa dango, na binigay sa kanya ng diyos, na ginagamit niya upang gawing mabubuti ang mga masasamang tao.

Isang ninja na kaibigan ni Zenmai Zamurai.

Babaeng may suot-suot na hood upang maitago ang kanyang makapal na buhok. May gusto si Zenmai Zamurai sa kanya.

Ang lola na nagbabantay sa isang tindahan ng mga dango.

Ang kontrabida ng serye. Arogante at makasarili, dala-dala niya ang isang espadang gumagawa ng mga gintong barya. Naniniwala siya na walang hindi mabibili ng pera.

Ang lolo ni Zukin-chan. Kontra sa kanyang itsura, malumanay ang kanyang pagkatao, at itinuturing siya ni Zenmai Zamurai bilang isang guro dahil sa pagkakapareho niya sa unang guro niya.

Siya ang bumuhay kay Zennosuke na may kondisyon. Pa-rap siya kung magsalita.

Isang magandang babae na hinahangaan ng kalalakihan.

Isang misteryosong lalaki na may suot-suot na basket sa ulo palagi. Siya ang mensahero ng diyos ng suwerte, at palaging nagbabantay kay Zenmai Zamurai at nagkukumpirma sa mga magagandang ginawa nito.

Isang banyaga na nagtatrabaho bilang isang guro ng wikang Ingles sa bansa. Marunong siyang magsalita ng wikang Hapones kahit na may accent siya; gayunpaman, popular pa rin siya sa kababaihan. 

May-ari ng Akutori-tei, isang restawran na naghahain ng nabe. Itinatag niya ang restawran upang labanan ang kasamaan, at makapaghain ng mga masasarap na nabe sa sangkatauhan.

Ang batang pamangkin ng diyos ng suwerte. Kaya niyang magmahika at gumawa ng mga ulap upang sakyan at makalipad sa himpapawid.

Midya

Anime 

Nanggaling ang ideya ng Zenmai Zamurai mula kina Momoko Maruyama at Ryoutarou Kuwamoto, sa ilalim ng pangalang pantambalan na . Si  ang nagdirek sa serye, samantalang si Kazumi Nonaka ang punong direktor nito. Si Noriko Akiho ang nagdisenyo sa mga karakter, samantalang sina  at SUN.SALT&TIME naman ang namahala sa musika. Ang animasyon nito ay prinodyus ng A-1 Pictures, ang kanilang pinakaunang gawa simula noong itinatag sila noong 2005. Tumulong din sa produksiyon ang . Ang pambungad na tema ng serye ay "Zenmai Zamurai no Uta" () na kinanta ni . Dalawang kanta naman ang ginamit bilang pangwakas na tema nito: "Zenmai na Jinsei" () na kinanta ni Kyoko Katsunuma, at "Zenmai Chacha" () na kinanta naman ni Yukiji.

Sanggunian

Link sa labas 
 
 Opisyal na website (sa wikang Hapon)

A-1 Pictures
Aniplex
Pambatang teleseryeng anime mula sa Hapon
Mga anime noong 2000s
Anime at manga na pantasya
NHK